
Elering AS, asukohaga Kadaka tee 42, 12915 Tallinn, Eesti, registrikood 11022625 (edaspidi Süsteemihaldur), mida esindab volikirja alusel süsteemiteenuse juht Marie Kalmet ja
Click or tap here to enter text., asukohaga Click or tap here to enter text., registrikood Click or tap here to enter text. (edaspidi Kasutaja), mida esindab põhikirja ja seaduse alusel Click or tap here to enter text.
on sõlminud alljärgneva andmevahetusplatvormi avaliku test-keskkonna (edaspidi AVP PUBLIC-TEST) kasutamise lepingu (edaspidi Leping), millega Pooled lepivad kokku AVP PUBLIC-TEST kasutamises alljärgnevatel tingimustel:
1. Kasutaja roll AVP PUBLIC-TEST-is on testija. Tururoll(id) on määratud AVP kasutamise lepingus.
2. AVP PUBLIC-TEST eesmärk on võimaldada Kasutajal testida ja arendada liidestumist Süsteemihalduri süsteemiga.
2.1. AVP PUBLIC-TEST keskkond ei pea olema ööpäevaringselt katkestusteta kättesaadav.
3. Käesoleva Lepingu alusel annab Süsteemihaldur Kasutajale õiguse kasutada AVP PUBLIC-TESTi testija rollis ja eesmärkidel ning kooskõlas käesolevate AVP PUBLIC-TEST kasutustingimustega. Kasutaja kohustub täitma kasutustingimusi kogu AVP PUBLIC-TEST Lepingu kehtivuse ajal. 
4. Süsteemihaldur võimaldab Kasutajal testida AVP PUBLIC-TEST-is sünteetiliste testandmetega mõõteandmete vahetamist ning elektri- ja võrgulepingutega seotud teabe edastamist, saamist, salvestamist, muutmist, täiendamist ja teiste elektrituru toimingute teostamist kooskõlas vastaval ajahetkel kehtivas elektrituruseaduses, elektrituru toimimise võrgueeskirjas ja Andmelao kasutamise ja liitumise juhendis kehtestatud õigustele ja kohustustele ning andmevahetuse nõuetele.
5. AVP PUBLIC-TEST-i on õigus kasutada ainult Kasutaja poolt AVP kasutamise lepingus määratud vastutaval isikul (edaspidi Haldur) ja Halduri poolt AVP PUBLIC-TEST-is volitatud töötajatel.
6. Süsteemihaldur on kohustatud 
6.1. tagama elektroonilisel teel edastatavate andmete turvalisuse;
6.2. tagama AVP PUBLIC-TEST-i sisestatud andmete töötlemise täies vastavuses seadustes ja seaduse alusel vastuvõetud õigusaktides sätestatud nõuetega;
6.3. töötlema AVP PUBLIC-TEST-i sisestatud andmeid ainult AVP PUBLIC-TEST-i eesmärkide saavutamiseks vajalikus koosseisus;
6.4. pakkuma tuge AVP PUBLIC-TEST-i kasutamisel vaid tööajal, s.o esmaspäevast reedeni ajavahemikus 8:00-16:30;
6.5. reageerima Kasutaja teavitustele/märkustele üldjuhul ühe tööpäeva jooksul;
6.6. teavitama Kasutajat planeeritud katkestustest vähemalt 1 tund ette.
7. Kasutaja on kohustatud 
7.1. andmete laadimisel AVP PUBLIC-TEST-i laadima üles üksnes sünteetilisi testandmeid, st live andmetega (isikuandmetega) ja/või muu konfidentsiaalse teabega testimine AVP PUBLIC-TEST-is on keelatud;
7.2. järgima andmete töötlemisel seadustes ja seaduse alusel vastuvõetud õigusaktides sätestatud nõudeid;
7.3. täitma kõiki Lepingu täitmiseks vajalikke Süsteemihalduri poolt antud korraldusi.
8. Süsteemihalduril ja Kasutajal on õigus Leping ühepoolselt ühenädalase etteteatamistähtajaga lõpetada.
8.1. Käesolevas Lepingus sätestatud tingimuste rikkumisel Kasutaja poolt võib Süsteemihaldur Lepingu koheselt ühepoolselt lõpetada.
8.2. AVP kasutamise lepingu lõppemisega lõpeb automaatselt ka AVP PUBLIC-TEST keskkonna kasutamise leping.
9. Kasutaja on testimiseks AVP PUBLIC-TEST-i andmeid esitades ja/või andmeid saades andmete vastutav töötleja ning vastutab kõikide oma isikuandmete kaitse üldmäärusest tulenevate kohustuste täitmise eest.
10. Kasutaja Halduri ja Halduri poolt volitatud Kasutaja töötajate andmete esitamisel Süsteemihaldurile kasutajakontode loomiseks AVP PUBLIC-TEST-is on andmete vastutav töötleja Kasutaja.
11. Halduri ja Halduri poolt volitatud Kasutaja töötajate andmete töötlemisel  AVP PUBLIC-TEST-is on Süsteemihaldur volitatud töötleja. Süsteemihaldur töötleb Kasutaja poolt esitatud Halduri ja Halduri poolt volitatud töötajate andmeid üksnes sellisel eesmärgil ja ulatuses, mis on vajalik Lepingu täitmiseks.
12. Kasutaja kohustub töötlema andmeid AVP PUBLIC-TEST-is kooskõlas isikuandmete kaitse üldmääruse ja heade andmetöötlustavadega ning tagama, et AVP PUBLIC-TEST-i esitatud Halduri ja Halduri poolt volitatud töötajate andmete töötlemiseks on seaduslik alus ja ei rikuta kolmandate isikute õigusi.
13. Süsteemihaldur kohustub töötlema andmeid hoolsalt ja järgides häid andmetöötlustavasid, Lepingut ja isikuandmete kaitse üldmäärust.

